கேள்வி: அசைல் தொகுதி - வேதிவினையின் போக்குகள் பற்றி விளக்கவும்.
பதில்: ஐந்து முக்கிய வகையான அசைல் வழிப்பொருள்கள் உள்ளன. அமில ஆலைடு கருக்கவர் பொருள்களோடு விரைந்து வேதிவினையாற்றுகின்றன, அதைத் தொடர்ந்து அமில நீரிலிகள், எசுத்தர் மற்றும் அமைடு உள்ளன. கார்பாக்சிலேட்டு அயனிகள் அடிப்படையில் கருக்கவர் பொருள்கள் பதிலீட்டு வினையில் ஈடுபடுவதில்லை. ஏனெனில், அவை எந்த வெளியேறும் தொகுதியையும் கொண்டிருக்கவில்லை. இந்த ஐந்து வகை சேர்மங்களின் வினைத்திறன் ஒரு பரந்த வரம்பை உள்ளடக்கியது-அமில குளோரைடுகள் மற்றும் அமைடுகளின் ஒப்பீட்டு வினை விகிதங்கள் 1013 காரணி மூலம் வேறுபடுகின்றன. : படிமம்:Reactivity_of_Carboxylic_Acid_Derivatives_Towards_Nucleophiles.png அசைல் வழித்தோன்றல்களின் வினைத்திறனைத் தீர்மானிப்பதில் ஒரு முதன்மையான காரணி ஒரு தொகுதியானது வெளியேறிச் செல்லும் திறனைப் பொறுத்ததாகும். இது அமிலத்தன்மையோடு தொடர்புடையது. வலிமையான காரங்களை விட வலிமை குறைந்த காரங்கள் சிறப்பான விடுபடும் தொகுதிகளைக் கொண்டுள்ளன. வலிமையான இணை அமிலத்தைக் கொண்ட ஒரு சேர்மமானது (எ.கா-ஹைட்ரோகுளோரிக் அமிலம்) வலிமை குறைந்த இணை அமிலத்தைக் கொண்ட அமிலத்தை(எ.கா-அசிட்டிக் அமிலம்) விட சிறந்த விடுபடும் குழுவாக இருக்கம். ஆகவே அசிட்டேட் அயனியை விட குளோரைடு அயனி ஒரு சிறந்த வெளியேறும் குழுவாகும். அட்டவணை காட்டுவது போல், வெளியேறும் குழுவின் காரத்தன்மை அதிகரிக்கும் போது கருக்கவர் பொருள்களை நோக்கிய அசைல் சேர்மங்களின் வினைத்திறன் குறைகிறது.Wade 2010, pp. 998–999. {| class="wikitable" !சேர்மத்தின் பெயர் !அமைப்பு ! வெளியேறும் தொகுதி ! width="120" |இணை அமிலத்தின் pKa மதிப்பு |- |அசிட்டைல் குளோரைடு |படிமம்:Acetyl-chloride_skeletal.svg |படிமம்:Chloride.png |−7 |- |அசிட்டிக் நீரிலி |படிமம்:Acetic_anhydride2DACS.svg |படிமம்:Acetate_anion.png |4.76 |- |ஈத்தைல் அசிட்டேட்டு |படிமம்:Ethyl-acetate-2D-skeletal.svg |படிமம்:Ethoxide.png |15.9 |- |அசிட்டமைடு |படிமம்:Acetamide-2D-skeletal.png |படிமம்:Amide_anion.png |38 |- |அசிட்டேட்டு எதிரயனி |படிமம்:Acetate_anion.png |N/a |N/a |- |} படிமம்:Resonance_Forms_of_an_Amide.png அசைல் சேர்மங்களின் வினைத்திறனை தீர்மானிப்பதில் பங்கு வகிக்கும் மற்றொரு காரணி ஒத்ததிர்வு ஆகும். அமைடுகள் இரண்டு முக்கிய ஒத்ததிர்வு வடிவங்களை வெளிப்படுத்துகின்றன. கார்பனைல் கார்பனுக்கும் அமைடு நைட்ரஜனுக்கும் இடையிலான அமைடு பிணைப்பு குறிப்பிடத்தக்க இரட்டைப் பிணைப்பு தன்மையைக் கொண்டிருப்பதால், இவை இரண்டும் ஒட்டுமொத்த கட்டமைப்பிற்கு முக்கிய பங்களிப்பாளர்களாக உள்ளன. ஒரு அமைடு பிணைப்பைச் சுற்றிச் சுழற்றுவதற்கான ஆற்றல் தடை 75-85 கிலோஜுல்/மோல் (18-20 கிகலோரி/மோல்) ஆகும். இது சாதாரண ஒற்றைப் பிணைப்புகளுக்குக் காணப்பட்ட மதிப்புகளை விட மிகப் பெரியது. எடுத்துக்காட்டாக, ஈத்தேனில் உள்ள C-C பிணைப்பு 12 கிலோஜுல்/மோல் (3 கிகலோரி/மோல்) என்ற ஆற்றல் தடையை மட்டுமே கொண்டுள்ளது. ஒரு கருக்கவர் பொருள் தாக்குதல் நிகழ்ந்தவுடன் ஒரு நான்முகி வடிவ இடைநிலைப் பொருள் உருவானவுடன், ஆற்றல் ரீதியாக சாதகமான ஒத்ததிர்வு விளைவு இழக்கப்படுகிறது. அமைடுகள் ஏன் குறைந்த வினைத்திறன் உடைய அசைல் வழித்தோன்றல்களில் ஒன்றாகும் என்பதை விளக்க இது உதவுகிறது. எசுத்தர்கள் அமைடுகளை விட குறைவான ஒத்ததிர்வு நிலைத்தன்மையாக்கலை வெளிப்படுத்துகின்றன, எனவே ஒரு நான்முகி இடைநிலை உருவாக்கம் மற்றும் அடுத்தடுத்த ஒத்ததிர்வு இழப்பு ஆகியவை ஆற்றல் ரீதியாக சாதகமற்றவை அல்ல. நீரிலிகள் இன்னும் வலிமை குறைந்த ஒத்ததிர்வு நிலைத்தன்மையாக்கலை அனுபவிக்கின்றன, ஏனெனில் ஒத்ததிர்வானது இரண்டு கார்பனைல் தொகுதிகளுக்கு இடையில் பிரிக்கப்பட்டுள்ளது, மேலும் எசுத்தர்கள் மற்றும் அமைடுகளை விட அதிக வினையாற்றுகின்றன. அமில ஆலைடுகளில், மிகக் குறைந்த ஒத்ததிர்வு காணப்படுகிறது, எனவே ஒரு நான்முகி வடிவ இடைநிலையை உருவாக்குவதற்கான ஆற்றல் இழப்பு சிறியது. அமில ஆலைடுகள் ஏன் அதிக வினையாற்றும் அசைல் வழித்தோன்றல்கள் என்பதை விளக்க இது உதவுகிறது.